Սելա Սյու

Սելա Սյու ( կամ Sanne Putseys), բելգիացի երաժիշտ և երգահան։ Սելա Սյուն () ծնվել է, մայիսի 3, 1989-ին Լիֆդալում՝ Ֆլամանդական Բրաբանտ նահանգի կենտրոն Լյովենից ոչ հեռո։ 15 տարեկանում երգչուհին սովորել է ակուստիկ կիթառ նվագել և սկսել է երգի բառեր գրել իր համար։ 17 տարեկանում բելգիացի մի պրոդյուսեր Սելային առաջարկել է երգել իր երգերից որոշ դեմոներ մինչև Universal ընկերության հետ պայմանագիր կնքելը։ Սելան հրաժարվել է, որովհետև ցանկանում էր երգել սեփական երգերը։

Նրա առաջին ալբոմը՝ Selah Sue (2011) մեծ հաջողություններ է ունեցել. Եվրոպայում վաճառվել է շուրջ 720 000 օրինակ, որից 320 000-ը՝ Ֆրանսիայում։ 2011 թվականին երգչուհին գրանցել է հաջողությունների շարք՝ իր "Raggamuffin", "Crazy Vibes" և "This World" սինգլներով։ Նույն թվականին Սելա Սյուն հաղթել է European Border Breakers Award (EBBA) մրցույթում։ 2012 թվականի հունվարին միևնույն մրցանակաբաշխության ժամանակ նա ներկայացվել է EBBA Public Choice Award անվանակարգում։

2012 թ. օգոստոսի 28-ին նրա դեբյուտային ալբոմը թողարկվել է նաև Միացյալ Նահանգներում, որտեղ վերջինս արժանացել է դրական արձագանքների։ Մեկ շաբաթում այն ներբեռնվել է ավելի քան 400 000 անգամ։ Rolling Stone ամսագիրը երգչուհուն համարել է 2012 թվականի հայտնություններից մեկը։

Թեև սեձական երգերի մի հսկա ցանկ ունի, անուամենայնիվ հաճախ է կատարում ամերիկացի երգչուհի Էրկա Բադուի և անգլիական ռոք խմբի՝ The Zutons-ի երգացանկից երգեր։ Սելայի երկու ամենահայտնի երգերն են "Mommy" և "Black Part Love": Սելայի խոսքերով, իր վրա մեծ ազդեցություն են թողել այնպիսի արվեստագետներ, ինչպիսիք են՝ Էրկա Բադու, Լոուրին Հիլ, (), M.I.A. (; )։

Հաջողություններ 

Նրա առաջին ձայնասկավառակը թողարկվել է 2009 թվականին՝ Black Part Love անվանումով։ 2008 թվականի սեպտեմբերից մինչև 2009 թվականի օգոստոսը Սելա Սյուն Բելգիական Ancienne Belgique համերգասրահից ստացել է որոշակի առաջրկներ։ Ծրագիրը, որում երգչուհին ներառված է, ստեղծված է աջակցելու խոստումնալից արվեստագետների, ովքեր կապեր չունեն հայտնի ընկերությունների հետ և չեն ստանում որևէ աջակցություն։ 2009 թ. Սելա Սյուն մասնակցել է North Sea Jazz Festival և Lowlands երաժշտական փառատոններին։ Բացի այս, նա պարբերաբար հայտնվում է տարբեր հեռուստահաղորդումների ուշադրության կենտրոնում, օրինակ՝ De Wereld Draait Door, Flemish TV ներկայացում։

2010 թ. նա ելույթ է ունեցել Բելգիայում տեղի ունեցած փառատոնների մեծ մասում, այդ թվում՝ Les Nuits Botaniques, Les Ardentes, Dour Festival, Lokerse Feesten, Couleur Café և Pukkelpop: Նրա երկրորդ ալբոմը՝ Raggamuffin-ը լույս է տեսել 2010 թվականի հոկտեմբերի 10-ին։ Նույն թվականի նոյեմբերի 8-ին նա ելույթ է ունեցել ամերիկացի երգիչ-երգահան Prince-ի՝ Sportpaleis համերգասրահում տեղի ունեցած համերգին։

2011 թվականի մարտի 4-ին, նա թողարկել է Սելա Սյու դեբյուտաին ալբոմը։ Ալբոմն ունեցել է բազմաթիվ հաջողություններ Նիդերլանդներում, Ֆրանսիայում և Շվեյցարիայում։ Բացի իր սեփական երգերից, ինչպիսիք են՝ "This World" և "Crazy Vibes", ալբոմը ներառում է զուգերգ Սի Լո Գրինի հետ. երգը կոչվում է "Please": 2011 թ. դեկտեմբերի 10-ին նա Music Industry Awards մրցանակաբաշխության ընթացքում արժանացել է 3 մրցանակների։

2012 թ. հոկտեմբերի 20-ին նա Լյուքսեմբուրգում թագավորական հարսանիքի ընթացքում նվագել է։ Նա կատարել է ամերիկացի բլյուզ երգիչ Վիլ Դիքսոնի "Spoonful" երգը Նյու Յորքյան Häagen-Dazs պաղպաղակի արտադրությամբ զբաղվող ընկերության համար. տեսահոլովակում նկարահանվել է Բրեդլի Քուփերը։

2014 թ. հոկտեմբերի 27-ին նա հանրությանն է ներկայացրել "Alone" երգը։ 2015 թ. մարտի 30-ին Սելա Սյուն թողարկել է իր երկրորդ ալբոմը՝ Reason անվանումով։

Սկավառակագրություն

Ստուդիաներում թողարկված ալբոմներ

Շարունակական կատարումներ 
 2009: Black Part Love
 2010: Raggamuffin
 2012: Rarities
 2014: Alone

Սինգլներ

Ծանոթագրություններ

Արտաքին հղումներ 
 Պաշտոնական կայք-էջ 
 Myspace 

Բելգիացի երգչուհիներ
Բելգիացի երաժիշտներ